Ձև N 3

ՀՀ ֆինանսների նախարարություն

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ՀՀ պետական կառավարման համակարգի մարմնի անվանումը

ԱՄՓՈՓԱԹԵՐԹ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍԳՐՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԵՎ «ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱUԻՆ» ՀՀ ՕՐԵՆՔՆԵՐԻ ՆԱԽԱԳԾԵՐԻ ՎԵՐԱԲԵՐՅԱԼ

|  |  |
| --- | --- |
| 1. ՀՀ աշխատանքի և սոցիալական հարցերի նախարարություն | 03.11.2022թ. |
| N ՆՄ/ԳԽ/27699-2022 |
| Առաջարկություններ և դիտողություններ չկան: | **Ընդունվել է ի գիտություն:** |
| 1. ՀՀ առողջապահության նախարարություն | 01.11.2022թ. |
| N ԱԱ/06.1/26175-2022 |
| Առողջապահության նախարարությունը «Հայաստանի Հանրապե­տու­թյան հարկային օրենսգրքում լրա­ցում­­ներ և փոփո­խու­թյուն­ներ կատա­րելու մասին» Հայաստանի Հանրապետու­թյան օրենքի նախագծի վերաբերյալ դիտողություններ և առաջարկություններ չունի: | **Ընդունվել է ի գիտություն:** |
| 1. ՀՀ արտակարգ իրավիճակների նախարարություն | 31.10.2022թ. |
| N 01/01.1/7519-2022 |
| ՀՀ Արտակարգ իրավիճակների նախարարությունը «Հայաստանի Հանրապետության հարկային օրենսգրքում լրացումներ և փոփոխություններ կատարելու մասին» ՀՀ օրենքի նախագծի վերաբերյալ առաջարկություններ և դիտողություններ չունի: | **Ընդունվել է ի գիտություն:** |
| 1. ՀՀ արտաքին գործերի նախարարություն | 03.11.2022թ. |
| N 1111/50346-22 |
| Դիտողություններ և առաջարկություններ չկան: | **Ընդունվել է ի գիտություն:** |
| 1. ՀՀ բարձր տեխնոլոգիական արդյունաբերության նախարարություն | 03.11.2022թ. |
| N 01/17․2/9199-2022 |
| Նախագծի 5-րդ հոդվածով ՀՀ հարկային օրենսգրքում լրացվող նոր՝ 147.1-րդ հոդվածի 1-ին մասի համաձայն՝  *«Սոցիալական ծախսեր են համարվում հաշվետու ժամանակաշրջանի ընթացքում ֆիզիկական անձի կատարած՝ .........* ***հաշվարկային փաստաթղթերով հիմնավորված******առողջապահության և կրթու­թյան գծով ծախ­սերը:*»:**  Նախագծի մեկ այլ՝ 9-րդ հոդվածով ՀՀ հարկային օրենսգրքում լրացվող նոր՝ 155.1-րդ հոդվածի 1-ին մասի համաձայն.  *«Հաշվետու տարվա արդյունքներով ֆիզիկական անձի կողմից կատարված սոցիալական ծախսերը.....* ***եկամտային հարկի գումարը փոխհատուցվում վերադարձվում են ֆիզիկական անձին:*»,** իսկ նույն հոդվածի 3-րդ մասի համաձայն՝  «*Սույն հոդվածով սահմանված՝ փոխհատուցման վերադարձման ենթակա սոցիալական ծախսերի հաշվարկման ժամանակ* ***«Ժամանակավոր անաշխատունակության և մայրության նպաստների մասին»*** *Հայաստանի Հանրապետության օրենքով սահմանված`* ***ժամանակավոր անաշխատունակության նպաստների և վարձու աշխատողների ու ինքնուրույնաբար իրենց աշխատանքով ապահովված ֆիզիկական անձանց մայրության նպաստների գումարների մասով հաշվարկված և (կամ) վճարված եկամտային հարկի գումարները հաշվի չեն առնվում:»:***  Նախագծի հիմնավորման համաձայն՝ առաջարկվում է ներդնել միջազգային պրակտիկայում լայն կիրառություն ունեցող **«սոցիալական կրեդիտների»** համակարգ, մասնավորապես, առաջարկվում է նախատեսել ***առողջապահության և կրթության նպատակով կատարված ծախսերի հաշվին հաշվետու տարվա*** ***եկամտային հարկի պարտավորությունները նվազեցնելու կամ վճարված եկամտային հարկը հետ ստանալու հնարավորություն՝*** դրանով իսկ այդ ծախսերի մի մասի բեռը տեղափոխելով պետական բյուջեի վրա:  Վերոգրյալը հաշվի առնելով՝ գտնում ենք, որ առողջապահության և կրթության նպատակով կատարված ծախսերի հաշվին հաշվետու տարվա եկամտային հարկի պարտավորությունները նվազեցնելու կամ վճարված եկամտային հարկը հետ ստանալու հնարավորություն ստեղծելուն զուգահեռփոխհատուցման վերադարձման ենթակա սոցիալական ծախսերի հաշվարկման ժամանակ՝ ժամանակավոր անաշխատունակության ընթացքում անձի կատարած բոլոր առողջապահական ծախսերը պետք է հաշվի առնվեն՝ անկախ ժամանակավոր անաշխատունակության նպաստ ստանալու հանգամանքից, քանի որ վարձու աշխատողը կամ հանրային ծառայողը հիմնականում առողջապահական ծախսեր կատարում է հենց այդ ընթացքում: | **Ընդունվել է ի գիտություն:**  Նախ, հայտնում ենք, որ «Հայաստանի Հանրապետության հարկային օրենսգրքում լրացումներ և փոփոխություններ կատարելու մասին» ՀՀ օրենքի նախագծով առաջարկվող կարգավորումները չեն վերաբերում ժամանակավոր անաշխատունակության ժամանակ ֆիզիկական անձի կողմից կատարված առողջապահական ծախսերը չփոխհատուցելուն: Խնդրո առարկա դրույթը վերաբերում է սոցիալական ծախսերը փոխհատուցելուց ժամանակավոր անաշխատունակության նպաստների մասով հաշվարկված և (կամ) վճարված եկամտային հարկի գումարները հաշվի չառնելուն:  Միաժամանակ, հայտնում ենք, որ նախագծի խնդրո առարկա դրույթները խմբագրվել են և սոցիալական ծախսերը փոխհատուցելու ժամանակ այս կամ այն եկամտի մասով հաշվարկված եկամտային հարկը հաշվի առնելու ընթացակարգերը պետք է սահմանվեն Կառավարության որոշմամբ: |
| 1. ՀՀ Կրթության, գիտության, մշակույթի և սպորտի նախարարություն | 02.11.2022թ. |
| N 01/23.2/27776-2022 |
| Դիտողություններ և առաջարկություններ չկան: | **Ընդունվել է ի գիտություն:** |
| 1. ՀՀ շրջակա միջավայրի նախարարություն | 02.11.2022թ. |
| N 1/06.1.1/14242-2022 |
| Առաջարկություններ և դիտողություններ չկան: | **Ընդունվել է ի գիտություն:** |
| 1. ՀՀ տարածքային կառավարման և ենթակառուցվածքների նախարարություն | 03.11.2022թ. |
| N ԳՍ/23.3/29505-2022 |
| Առաջարկություններ և դիտողություններ չկան: | **Ընդունվել է ի գիտություն:** |
| 1. ՀՀ պաշտպանության նախարարություն | 01.11.2022թ. |
| N ՊՆ/510/5199-2022 |
| Դիտողություններ և առաջարկություններ չկան: | **Ընդունվել է ի գիտություն:** |
| 1. ՀՀ պետական եկամուտների կոմիտե |  |
|  |
| Առաջարկվում է «Հայաստանի Հանրապետության հարկային օրենսգրքում լրացումներ և փոփոխություններ կատարելու մասին» ՀՀ օրենքի նախագծի որոշ հոդվածներում նախատեսվող փոփոխությունները կատարել այլ սկզբունքներով, ինչպես նաև փոփոխություններ կատարել նաև Հարկային օրենսգրքի այլ հոդվածներում:  Միաժամանակ, առաջարկվում է համապատասխան լրացումներ կատարել նաև «Բանկային գաղտնիքի մասին» ՀՀ օրենքում և Վարչական իրավախախտումների վերաբերյալ Հայաստանի Հանրապետության օրենսգրքում: | **Ընդունվել է:**  Նախագիծը աշխատանքային կարգով քննարկվել է ՀՀ պետական եկամուտների կոմիտեի հետ, որի արդյունքում նախագծում կատարվել են մի շարք փոփոխություններ:  Միաժամանակ, քննարկումների արդյունքում մշակվել է «Վարչական իրավախախտումների վերաբերյալ Հայաստանի Հանրապետության օրենսգրքում փոփոխություն և լրացում կատարելու մաuին» ՀՀ օրենքի նախագիծը: |
| 1. ՀՀ ոստիկանություն | 02.11.2022թ. |
| N 1/21/95691-22 |
| Առարկություններ և առաջարկություններ չկան: | **Ընդունվել է ի գիտություն:** |
| 1. ՀՀ ազգային անվտանգության ծառայություն | 03.11.2022թ. |
| N 11/1277 |
| Առաջարկություններ չկան: | **Ընդունվել է ի գիտություն:** |
| 1. ՀՀ կոռուպցիայի կանխարգելման հանձնաժողով | 03.11.2022թ. |
| N 01/2691-2022 |
| Նախագծի 11-րդ հոդվածով նախատեսվում է Հայաստանի Հանրապետության հարկային օրենսգիրքը (այսուհետ՝ Հարկային օրենսգիրք) լրացնել նոր՝ 156.1-ին հոդվածով, որը վերաբերում է ֆիզիկական անձի կողմից եկամտային հարկի տարեկան հաշվարկ (այսուհետ՝ հայտարարագիր) ներկայացնելուն:  Հաշվի առնելով այն հանգամանքը, որ ֆիզիկական անձանց շրջանակի մեջ, ըստ Նախագծի, մտնում են նաև պետական ծառայության, համայնքային ծառայության և (կամ) հանրային պաշտոններ զբաղեցնող ՀՀ քաղաքացիները, որոնք կարող են հանդիսանալ նաև «Հանրային ծառայության մասին» օրենքի իմաստով հայտարարատու պաշտոնատար անձինք, Հանձնաժողովը մտահոգություն է հայտնում, որ նշված սուբյեկտները Հայաստանի Հանրապետության հարկային օրենսգրքով նախատեսված հայտարարագրում շփոթմունքի արդյունքում կարող են ներկայացնել, օրինակ՝ եկամուտ համարվող այնպիսի գործարքների վերաբերյալ տվյալներ (օրինակ՝ գույքի վաճառքից ստացված հասույթը, նվիրատվությունները և այլն), որոնք եկամուտ են համարվում միայն «Հանրային ծառայության մասին» օրենքի իմաստով, սակայն Հարկային օրենսգրքի իմաստով եկամուտներ չեն համարվում և չպետք է ներառվեն Նախագծով նախատեսվող հայտարարագրում:  Ելնելով վերոգրյալից, առաջարկվում է ֆիզիկական անձի կողմից եկամտային հարկի տարեկան հաշվարկում հայտարարագրման ենթակա տվյալները սահմանելիս հաշվի առնել տվյալ հանգամանքը և համապատասխան գործիքակազմ սահմանել, որի միջոցով հնարավորինս հստակ կձևավորվի համապատասխան տվյալի նկարագրությունը՝ Հարկային օրենսգրքի կանոնակարգումների համատեքստում եկամուտ հանդիսանալու առումով: | **Չի ընդունվել:**  Եկամտային հարկի տարեկան հաշվարկ (հայտարարագիր) պետք է ներկայացվի բոլոր ռեզի­դենտ քաղաքացիների (այդ թվում՝ երեխաների, կենսաթոշակառուների) մասով՝ անկախ հաշվետու տարվա ընթացքում եկամուտ ստանալու հանգամանքից, ինչպես նաև ՀՀ աղբյուրներից եկա­մուտ ստացող ոչ ռեզիդենտ ֆիզիկական անձանց մասով:  Ընդ որում, հայտարարագրում պետք է լրացվեն նաև եկամտային հարկով հարկման առումով նվազեցվող եկամուտները:  Այս առումով, հայտնում ենք, որ հայտարարագրում Հարկային օրենսգրքի կիրառության իմաստով եկամտային հարկով հարկման առումով նվազեցվող եկամուտների հայտարարագրման նպատակը քաղաքացիների առանձին խմբերի եկամուտների հսկողության իրականացնումն է, և նմանատիպ եկամուտների մասով հարկային պարտավություններ չեն կարող առաջանալ: |
| 1. ՀՀ արդարադատության նախարարություն | 07.11.2022թ. |
| N /27․2 /49251-2022 |
| 1. Նախագծի 4-րդ հոդվածի 1-ին մասի 2-րդ ենթակետի համաձայն՝ Օրենսգրքի 147.1-ին հոդվածով սահմանված սոցիալական ծախսերի հաշվառումն իրականացվում է հաշվառման հաշվեգրման մեթոդով:   Այս առումով հայտնում ենք հետևյալը.  Օրենսգրքի 15-րդ հոդվածի 1-ին մասի 1-ին կետի «ա)» ենթակետի համաձայն՝ *օրենսգրքի կիրառության իմաստով հաշվառման հաշվեգրման մեթոդը նշանակում է, որ հարկ վճարողը եկամուտների և ծախսերի հաշվառումն իրականացնում է՝ ելնելով իր կողմից այդ եկամուտների ստացման իրավունքը ձեռք բերելու կամ իր համար այդ ծախսերը ճանաչելու պահից՝ անկախ հատուցումների ստացման կամ վճարումների կատարման պահից:*  Նույն մասի 2-րդ կետի «ա)» ենթակետի կարգավորմամբ՝ *հաշվառման դրամարկղային մեթոդը նշանակում է, որ՝ հարկ վճարողը եկամուտների և ծախսերի հաշվառումն իրականացնում է՝ ելնելով հատուցումների ստացման կամ վճարումների կատարման պահից՝ անկախ իր կողմից այդ եկամուտների ստացման իրավունքը ձեռք բերելու կամ իր համար այդ ծախսերը ճանաչելու պահից:*  Նշված կարգավորումների համեմատական վերլուծությունից պարզ է դառնում, որ հաշվառման հաշվեգրման մեթոդի դեպքում հարկ վճարողը ծախսերի հաշվառումն իրականացնում է՝ ելնելով իր համար այդ ծախսերը ճանաչելու պահից՝ անկախ հատուցումների ստացման կամ վճարումների կատարման պահից, իսկ հաշվառման դրամարկղային մեթոդի դեպքում՝ հարկ վճարողը ծախսերի հաշվառումն իրականացնում է՝ վճարումների կատարման պահից՝ անկախ իր համար այդ ծախսերը ճանաչելու պահից:  Նախատեսվող կարգավորման համաձայն՝ սոցիալական ծախսեր են համարվում հաշվետու ժամանակաշրջանի ընթացքում ֆիզիկական անձի կատարած առողջապահության և կրթության գծով ծախսերը:  Նկատի ունենալով վերոգրյալը՝ գտնում ենք, որ նախատեսվող կարգավորումն իր բովանդակությամբ համապատասխանում է հաշվառման դրամարկղային մեթոդի տրամաբանությանը, քանի որ Նախագծով սոցիալական ծախսեր են համարվում հաշվետու ժամանակաշրջանի ընթացքում ֆիզիկական անձի կատարած, այլ կերպ՝ արդեն իրականացրած ծախսի հաշվեգրումը:  Ուստի, հայտնում ենք, որ համապատասխան կարգավորումն անհրաժեշտ է խմբագրել։ | **Ընդունվել է ի գիտություն:**  Նախագծից հանվել են սոցիալական ծախսերի հաշվառմանը վերաբերող դրույթները: Խնդրո առարկա հարցին կարող ենք անդրադառնալ Օրենսգրքի՝ խնդրո առարկա կարգավորման կիրառությունն ապահովող Կառավարության համապատասխան որոշման նախագծի շրջանակներում: |
| 1. «Հայաստանի Հանրապետության հարկային օրենսգրքում փոփոխություններ և լրացումներ կատարելու մասին» Հհ օրենքի 5-րդ հոդվածով լրացվող կարգավորմամբ սահմանվում է, որ **սոցիալական ծախսեր են համարվում** հաշվետու ժամանակաշրջանի ընթացքում ֆիզիկական անձի կատարած՝ Օրենսգրքի 55-րդ հոդվածի 2-րդ մասի 1-4-րդ կետերով, իսկ ծառայություն ստացող ֆիզիկական անձի հարկ վճարողի հաշվառման համարը (ՀՎՀՀ) պարունակելու դեպքում՝ նույն մասի 5-րդ կետով սահմանված հաշվարկային փաստաթղթերով հիմնավորված առողջապահության և **կրթության գծով ծախսերը:**   Այս առումով հարկ է նկատի ունենալ Օրենսգրքի 160.1 հոդվածի 1-ին մասը, որի համաձայն՝*վարձու աշխատող հանդիսացող ֆիզիկական անձանց աշխատավարձի և դրան հավասարեցված վճարումների մասով Օրենսգրքով սահմանված կարգով հաշվարկված (այդ թվում` հարկային գործակալի միջոցով) եկամտային հարկը* ***ուսման վարձավճարի փոխհատուցման նպատակով վերադարձվում է մեկ տարվա ընթացքում ֆիզիկական անձի աշխատավարձի և դրան հավասարեցված վճարումների մասով հաշվարկված եկամտային հարկի գումարի չափով,*** *բայց ոչ ավելի, քան Հայաստանի Հանրապետությունում հավատարմագրված բարձրագույն ուսումնական հաստատությունների՝ Կառավարության հաստատած մասնագիտություններով առկա ուսուցմամբ մագիստրատուրայում, ասպիրանտուրայում և օրդինատուրայում սովորողի (ուսանողի) ուսման համար վճարված գումարը:*  Նկատի ունենալով վերը նշված կարգավորումը՝ հայտնում ենք, որ անհրաժեշտ է քննարկել **կրթության գծով ծախսերը՝** որպես սոցիալական ծախս նախատեսելու մասին դրույթը: | **Ընդունվել է ի գիտություն:**  «Հայաստանի Հանրապետության հարկային օրենսգրքում փոփոխություններ և լրացումներ կատարելու մասին» ՀՀ օրենքի նախագծով առաջարկվում է սահմանել, որ սոցիալական ծախս է համարվում նաև կրթու­թյան գծով ծախ­սը: Մյուս կողմից, առաջարկվում է սահմանել, որ՝   * սոցիալական ծախսերի տեսակների առանձին ուղղություն­ները և փոխհատուցման առավելագույն չափերը սահմանելու է Կառավարությունը, * սոցիալական ծախսերը եկամտային հարկի գումարից փոխհա­տու­ցվելու (վերադարձվելու) են Կառավարության սահմանած կարգով:   Այս առումով, հայտնում ենք, որ Օրենսգրքի 160.1-ին հոդվածով սահմանված՝ եկամտային հարկի վերադարձման և նախագծով առաջարկվող՝ կրթության ծախսերի մասով եկամտային հարկից փոխհատուցման համակարգերի զուգահեռ կիրառության նպատակահարմարությունը կքննարկվի հետագայում: |
| 1. Նախագծի 6-րդ հոդվածով լրացվող կարգավորման համաձայն՝ *օրենսգրքի 153-րդ հոդվածով սահմանված դեպքերում, ինչպես նաև հարկային գործակալ չհանդիսացող անձանցից ստացված եկամուտների մասով ֆիզիկական անձը եկամտային հարկը հաշվարկում է ինքնուրույնաբար՝ Օրենսգրքի 154-րդ հոդվածով սահմանված կարգով՝ հիմք ընդունելով Օրենսգրքի 150-րդ հոդվածով սահմանված դրույքաչափերը:*   Վերը նշվածի կապակցությամբ հայտնում ենք, որ ողջամիտ չէ, որ հարկային գործակալ չհանդիսացող անձից ստացված **ցանկացած չափի** եկամուտը համարվելու է հարկման ենթակա և ֆիզիկական անձը պարտավորվելու է ցանկացած չափի եկամուտի մասով կատարել հաշվարկներ:  Միաժամանակ, հարկ ենք համարում արձանագրել, որ Օրենսգրքի 153-րդ հոդվածը պարունակում է այնպիսի դրույթներ, (օրինակ՝ 153-րդ հովդածի 1-ին մասի 2-րդ կետը սահմանում է, որ հարկային գործակալն ազատվում է, Օրենսգրքի 152-րդ հոդվածի 1-ին մասի համաձայն, ֆիզիկական անձանց եկամուտների մասով եկամտային հարկը հաշվարկելու և պահելու պարտավորությունից, եթե՝ **ֆիզիկական անձանց վճարվող եկամուտները վերաբերում են մրցույթներում ստացվող իրային մրցանակներին**), որոնց նախատեսումը սույն կարգավորման համատեքստում դառնում է անհասկանալի:  Հետևաբար, հաշվի առնելով վերոգրյալը՝ անհրաժեշտ է Նախագծի 6-րդ հոդվածով լրացվող կարգավորումը վերանայել: | **Չի ընդունվել:**  Հայտնում ենք, որ նախագծով եկամտային հարկով հարկման բազան կամ նվազեցվող եկամուտների շրջանակը չեն վերանայվում:  Միաժամանակ, նախագծով առաջարկվում է սահմանել, որ հայտարարագիր պետք է ներկայացնեն նաև հաշվետու տարվա ընթաց­քում եկա­մուտ չստացած կամ եկամտային հարկով հարկման առումով նվազեցվող եկամուտներ ստացած՝ Հայաս­­­տանի Հան­րա­պե­տության ռեզի­դենտ հանդիսացող՝ ՀՀ բոլոր քաղաքացիները: |
| 1. Նախագծի 9-րդ հոդվածով նախատեսվող կարգավորումը սահմանում է, որ *հաշվետու տարվա արդյունքներով ֆիզիկական անձի կողմից կատարված սոցիալական ծախսերը* ***Օրենսգրքի 147.1-ին հոդվածով սահմանված չափով,*** *բայց ոչ ավել, քան այդ ժամանակաշրջանին վերաբերող՝ Օրենսգրքի 143-րդ հոդվածով սահմանված հարկման բազայի նկատմամբ Օրենսգրքի 150-րդ հոդվածով սահմանված դրույքաչափերով հաշվարկված և (կամ) վճարված (այդ թվում՝ հարկային գործակալի կողմից) եկամտային հարկի գումարը փոխհատուցվում վերադարձվում է ֆիզիկական անձին:*   Մինչդեռ, 147.1 հոդվածով որևէ չափ սահմանված չէ: Հաշվի առնելով վերոգրյալը՝ անհրաժեշտ է համապատասխան կարգավորումը խմբագրել: | **Ընդունվել է:**  Նախագծում կատարվել են համապատասխան փոփոխություններ: |
| 1. Նախագծի 11-րդ հոդվածով լրացվող 156.1 հոդվածով նախատեսվում է սահմանել ֆիզիկական անձանց կողմից եկամտային հարկի տարեկան հայտարարգիր ներկայացնելու կարգավորումներ:   Լրացվող հոդվածի ուսումնասիրությունից պարզ է դառնում, որ նախատեսվող կարգավորումները վերաբերում են միայն հայտարարգիրը ներկայացնելու ժամկետներին, ինչպես նաև հայտարարգիրը ներկայացնող սուբյեկտներին, այն ինչ առավել էական նշանակություն ունի հարկման օբյեկտի որոշակաիցված կարգավորումների նախատեսումը:  Օրենսգրքի 10-րդ հոդվածի 1-ին մասի համաձայն՝  *հարկման օբյեկտ է հանդիսանում ցանկացած գործարք,* ***եկամուտ,*** *գույք, գործունեության տեսակ (այդ թվում՝ գործողություն կամ գործառույթ) կամ ցանկացած այլ օբյեկտ, որի առկայությունը կամ որի նկատմամբ սեփականության իրավունքի առկայությունը կամ որի կատարումը, Օրենսգրքին համապատասխան, հարկ վճարողի մոտ առաջացնում է հարկի հաշվարկման կամ վճարման պարտավորություն:*  Նկատի ունենալով համապատասխան կարգավորումը՝ հայտնում ենք, որ անհրաժեշտ է նախագծով հստկեցնել և որոշակիացնել այն **հարկման օբյեկտները**, որոնց մասով ֆիզիկական անձը պարտավորվելու է ներկայացնել հայտարարգիր, որի հիման վրա էլ հետագայում առաջանալու է հարկային պարտավորություն: | **Ընդունվել է ի գիտություն:**  Եկամտային հարկով հարկման օբյեկտը սահմանված է Հարկային օրենսգրքի 141-րդ հոդվածով, և այս նախագծերի փաթեթով հարկման օբյեկտի վերանայում չի նախատեսվում: |
| 1. Վերոնշյալ հոդվածի 3-րդ մասի կարգավորումից պարզ չէ, թե ինչ ձևով են ֆիզիկական անձինք հար­կային մարմնի կողմից ինք­նաշ­­խատ եղա­նա­կով կազմ­ված հայտարարագրի նախագծում փոփոխություն կամ լրացում կատարելու: | **Ընդունվել է ի գիտություն:**  Հայտարարագրի նախագծում փոփոխություններն ու լրացումները կատարվելու են այն նույն տեխնիկայով, որով ներկայումս հարկ վճարողները կարողանում են վերանայել ՊԵԿ-ի կողմից որոշ հարկային հաշվարկներում ինքնաշխատ եղանակով լրացվող տեղեկատվությունը: |
| 1. Նախագծի 11-րդ հոդվածում առաջարկում ենք հստակեցնել, թե հայտարարագիր ներկայացնելու կարգավորումները վերաբերելու են կոնկրետ ժամանակահատվածի, թե լինելու են շարունակական: | **Ընդունվել է ի գիտություն:**  Նախագծով նախատեսված է, որ հայտարարագիրը ներկայացվելու է տարեկան պարբերականությամբ (հայտարարագրման ժամանակահատված է համարվում յուրաքանչյուր տարին): |
| 1. Օրենսգրքի 144-րդ հոդվածի 1-ին մասով սահմանվում են ՀՀ աղբյուրներից ստացվող եկամուտները: Միևնույն ժամանակ, այդ հոդվածի 2-րդ մասի համաձայն՝ եթե հնարավոր չէ սույն հոդվածի 1-ին մասի 4-րդ կետով սահմանված այլ եկամուտը վերագրել Հայաստանի Հանրապետությունից դուրս գտնվող աղբյուրներին, ապա այդ եկամուտներն ամբողջությամբ համարվում են Հայաստանի Հանրապետության աղբյուրներից ստացվող եկամուտներ:   Նշվածը հաշվի առնելով՝ առաջարկում ենք խմբագրել Նախագծի 11-րդ հոդվածով լրացվող 156.1 հոդվածի 5-րդ մասի 3-րդ կետը՝ համակարգային մոտեցում ապահովելու համար: | **Ընդունվել է ի գիտություն:**  Ներկայացված առաջարկությունը բովանդակային առումով պարզ չէ: Համապատասխան հստակեցումներ կատարելու պարագայում պատրաստակամ ենք քննարկել ներկայացված առաջարկությունը: |
| 1. Միևնույն ժամանակ, հարկ ենք համարում արձանագրել, որ Նախագծի 2-րդ հոդվածի 2-րդ մասով նախատեսվում է ՀՀ հարկային օրենսգրքի (այսուհետ՝ Օրենսգիրք) 7-րդ մասը լրացնել **նոր պարբերությամբ**, ինչպես նաև համապատասխան մասի **առաջին պարբերության** մեջ կատարել լրացում:   Այս առումով, հիմք ընդունելով «Նորմատիվ իրավական ակտերի մասին» օրենքի 14-րդ հոդվածի 3-րդ մասի կարգավորումները, որոնց համաձայն*՝ օրենսդրական ակտերում հոդվածները բաժանվում են «մասեր» կոչվող միայն համարակալված պարբերությունների,* ***հոդվածների մասերը կարող են բաժանվել միայն համարակալված կետերի, կետերը` միայն համարակալված ենթակետերի,***ինչպես նաև այն հանգամանքը, որ համապատասխան հոդվածի 7-րդ մասը չունի պարբերություններ՝ հայտնում ենք, որ անհրաժեշտ է համապատասխան լրացումները կատարել կետերի տեսքով։ | **Ընդունվել է:**  Օրենսգրքի 53-րդ հոդվածում փոփոխություններ և լրացումներ նախատեսող հոդվածը հանվել է նախագծից: |
| 1. ՀՀ կենտրոնական բանկ | 09.11.2022թ. |
| N 15.4-07/0828-22 |
| 1. Նախագծի հիմնավորմամբ ներկայացված է, որ նախատեսվում է Հայաստանի Հանրապետությունում երեք փուլով ներդնել միջազգային պրակտիկայում լայնորեն կիրառվող՝ ֆիզիկական անձանց եկամուտների հայտարարագրման համակարգ, սակայն մանրամասնեցված չէ, թե միջազգային պրակտիկայում առկա ո՞ր մոդելի հիման վրա է առաջարկվում ներդնել համակարգը: Այս առումով, առաջարկում ենք հիմնավորման մեջ հստակեցնել ներդրվող մոդելի առանձնահատկությունները՝ հաշվի անելով նախագծի համակարգային նշանակությունը: | **Ընդունվել է:**  Նախագծի ընդունման հիմնավորումը լրամշակվել է:  Միաժամանակ, հայտնում ենք, որ նախագիծը մշակելիս ուսումնասիրվել է ավելի քան 20 երկրների փորձ: Ուսումնասիրված երկրներում գործող՝ ֆիզիկական անձանց եկամուտների հայտարարագրման առանձին տարրեր հաշվի են առնվել նախագծերը մշակելիս: Այս առումով, նախագծերով առաջարկվող կարգավորումները ամբողջությամբ նման չեն որևէ երկրում կիրառվող՝ եկամուտների հայտարարագրման համակարգին: |
| 1. Նախագծով սահմանվում է, որ որոշակի հարցեր կարգավորվելու են Կառավարության որոշումներով։ Այս առումով առաջարկում ենք Նախագծում առավել հստակ սահմանել Կառավարության որոշումներով կարգավորման ենթակա հարցերը, մասնավորապես՝  * - արդյո՞ք փոխհատուցումը նախաձեռնողը լինելու է ֆիզիկական անձը, արդյո՞ք նա է տրամադրելու հարկային մարմնին փոխհատուցման հաշվեհամարը, * - ինչպե՞ս է հարկային մարմինը ստուգելու ֆիզիկական անձանց կողմից ներկայացված տեղեկատվությունը:   Միևնույն ժամանակ, հաշվի առնելով հիփոթեքային վարկի սպասարկման համար վճարված տոկոսների գումարների չափով եկամտային հարկի հետ վերադարձման գործընթացը, Հայաստանի Հանրապետության կենտրոնական բանկի բանկային հաշիվների կենտրոնացված ռեեստրի (այսուհետ՝ Ռեեստր) տեղեկությունների հիման վրա կատարելու փորձը, ինչպես նաև այն հանգամանքը, որ Նախագծով հստակեցված չէ սոցիալական ծախսերի փոխհատուցումը (վերադարձը) կազմակերպելու եղանակը, առաջարկում ենք այն Ռեեստրով կազմակերպելու մտադրության դեպքում հնարավորինս շուտ սկսել դրա կազմակերպման գործընթացը՝ նկատի ունենալով սպասվելիք մեծածավալ աշխատանքները։ | **Չի ընդունվել:**  Նախագծի 4-րդ հոդվածով առաջարկվում է սահմանել, որ հարկային տարվա ընթացքում ֆիզիկական անձի՝ Օրենսգրքի 147.1-րդ հոդվածով սահ­ման­ված սոցիալական ծախսերը Օրենսգրքի 143-րդ հոդվածով սահմանված հարկման բազայի նկատ­մամբ Օրենսգրքի 150-րդ հոդվածով սահմանված դրույքաչափերով հաշվարկված և (կամ) վճար­ված (այդ թվում՝ հարկային գործակալի կողմից) եկամտային հարկի գումարից փոխհա­տուց­վում (վերադարձվում) են *Կառավարության սահմանած կարգով*:  Այս առումով, հայտնում ենք, որ ՀՀ կենտրոնական բանկի կողմից առաջարկվող ընթացակարգերը կարգավորվելու են ՀՀ կառավարության որոշմամբ: |
| 1. Նախագծի 5-րդ հոդվածով սահմանվում է սոցիալական ծախսեր հասկացությունը՝ որպես առողջապահության և կրթության գծով ծախսեր, ինչպես նաև սահմանվում է, որ դրանց առանձին ուղղությունները սահմանելու է կառավարությունը: Այս առումով առաջարկում ենք օրենքով հնարավորինս հստակեցնել, թե որոնք են առողջապահության և կրթության գծով ծախսերը և դրանց շրջանակներում ո՞ր ուղղություններով են ծախսերը փոխհատուցվելու՝ հաշվի առնելով, որ Օրենսգրքի 160.1-րդ հոդվածը արդեն իսկ նախատեսում է ուսման վարձի փոխհատուցման գործընթաց: | **Չի ընդունվել:**  Նախագծի 2-րդ հոդվածով առաջարկվում է սահմանել, որ սոցիալական ծախսերի տեսակների առանձին ուղղությունները, ընտանիքի անդամների շրջանակը և փոխհատուցման առավելագույն չափերը սահմանում է Կառավարությունը:  Այս առումով, հայտնում ենք, որ առավել նպատակահարմար է ծախսերի առանձին տեսակները ՀՀ կառավարության որոշմամբ սահմանելը: Ընդ որում, կրթության մասով ծախսերի առանձին ուղղությունները ՀՀ կառավարության որոշմամբ սահմանելիս հաշվի է առնվելու Օրենսգրքի 160.1-րդ հոդվածով արդեն իսկ նախատեսված՝ կրթության մասով կատարված ծախսերը եկամտային հարկի գումարից փոխհատուցելու համակարգի առկայությունը: |
| 1. Նախագծի 6-րդ հոդվածով սահմանվում է ֆիզիկական անձի կողմից եկամտային հարկը հաշվարկելու պարտականությունը, ինչի հետ կապված անհրաժեշտ է առնվազն պարզել՝ արդյո՞ք հնարավոր է օրենքով թվարկել, թե որո՞նք են այդ դեպքերը (ծառայությունների մատուցման պայմանագրեր, վարձակալական վճարներ, բանավոր գործարքներ և այլն), երբ ֆիզիկական անձը պետք է հարկային գործակալ չհանդիսացող անձանցից ստացված եկամուտները հաշվարկի, ֆիզիկական անձի կողմից եկամտային հարկի ինքնուրույն հաշվարկի դեպքում ինչպիսի՞ գործիքներ են օգտագործվելու ֆիզիկական անձանց կողմից (օրինակ՝ հղում որևիցե պաշտոնական հաշվիչի)։ | **Չի ընդունվել:**  Նախագծի 6-րդ հոդվածով սահմանվող կարգավորումը հանվել է նախագծից:  Միաժամանակ, նախագծով պահպանվել են գործող օրենսդրությամբ սահմանված՝ հարկային գոր­ծա­կալ­ չհանդիսացող անձանցից ստացված եկամուտների մասով ֆիզիկական անձանց կողմից եկամտային հարկի տարեկան հաշվարկներ ներկայացնելու կարգավորումները և սահմանվել է, որ Հարկային օրենսգրքի 156-րդ հոդվածի 4-րդ մասի 2-րդ կետով սահմանված կարգով եկամտային հարկի տարե­կան հաշվարկներ (հայտարարագրեր) չներկայացնող՝ Հայաստանի Հան­րապետության ռեզի­դենտ հանդիսացող Հայաստանի Հանրապետության քաղաքացիները (անչա­փահաս ֆիզի­կա­կան անձանց դեպքում՝ ծնողը կամ խնամակալը կամ հոգաբարձուն) մինչև յուրաքանչյուր հաշ­վետու ժամանակաշրջանին հաջորդող հարկային տարվա ապրիլի 20-ը ներառյալ Օրենս­գրքի 53-րդ հոդվածով սահմանված կարգով հարկային մարմին են ներ­կա­յաց­նում եկամտային հարկի տարեկան հաշվարկներ (հայտարարագրեր): |
| 1. Նախագծի 11-րդ հոդվածով ներկայացվում է ֆիզիկական անձի կողմից եկամտային հարկի տարեկան հաշվարկ (հայտարարագիր) ներկայացնելու գործընթացը: Առաջարկվող Օրենսգրքի 156.1-րդ հոդվածի 1-ին մասով սահմանվում է ֆիզիկական անձի կողմից եկամտային հարկի տարեկան հաշվարկներ (հայտարարագիր) ներկայացնելու պարտականությունը: Միևնույն ժամանակ, սահմանվում է, որ մինչև ապրիլի 1-ը ֆիզիկական անձի կողմից հայտարարագիր չներկայացնելու դեպքում հարկային մարմնում հաշվառված ֆիզիկական անձանց համար հայտարարագրի նախագիծը կազմվում է ինքնաշխատ եղանակով՝ հարկային մարմնի տրամադրության տակ առկա տեղեկատվության հիման վրա: Որոշակի ժամանակահատվածում ֆիզիկական անձինք, ըստ անհրաժեշտության, կատարում են համապատասխան փոփոխություններ և (կամ) լրացումներ ու հաստատում են հարկային մարմնի կողմից կազմված նախագիծը: Այս առումով հարց է առաջանում, թե ո՞վ է կրելու հայտարարագրի ամբողջականության և արժանահավատության համար պատասխանատվությունը՝ ֆիզիկական անձը, թե՞ պետությունը: Մասնավորապես, եթե ֆիզիկական անձը չի ներկայացնում հաշվարկներ հարկային մարմնին և չի տալիս 156.1-րդ հոդվածի 7-րդ մասով բանկային հաշիվներին հասանելիության համաձայնությունը, ապա հարկային մարմինը հնարավոր է չունենա ֆիզիկական անձի եկամուտների վերաբերյալ ամբողջական տվյալներ:   Այս առումով, հաշվի առնելով Նախագծին կից ներկայացված հիմնավորումը՝ առաջարկում ենք Նախագծի 11-րդ հոդվածում առավել հստակ սահմանել, թե ֆիզիկական անձը ինչպիսի տեղեկատվություն պետք է ներկայացնի հայտարարագրում, հարկային մարմնի կողմից ինքնաշխատ ձևավորված հայտարարագիրը ինչպիսի տեղեկատվություն պետք է պարունակի և ով է կրելու հայտարարագրի ամբողջականության և արժանահավատության համար պատասխանատվությունը: Միևնույն ժամանակ, կարևոր է անդրադառնալ այն հարցին, թե արդյոք ֆիզիկական անձը հայտարարագիր չներկայացնելու պարագայում, ունենալու է հասանելիություն և փոփոխություններ կատարելու հնարավորություն նախորդ տարիներին հարկային մարմնի կողմից ինքնաշխատ ձևավորված իր հայտարարագրերի նկատմամբ: | **Ընդունվել է ի գիտություն:**  Նախագծով ֆիզիկական անձանց կողմից հայտարարագիր ներկայացնելու ընթացակարգերը վերանայվել են: Մասնավորապես, նախագծով առաջարկվում է պահպանել գործող օրենսդրությամբ սահմանված՝ ֆիզիկական անձանց կողմից եկամտային հարկի տարեկան հաշվարկներ ներկայացնելու կարգավորումները և միաժամանակ, սահմանվել է, որ Հարկային օրենսգրքի 156-րդ հոդվածի 4-րդ մասի 2-րդ կետով սահմանված կարգով եկամտային հարկի տարե­կան հաշվարկներ (հայտարարագրեր) չներկայացնող՝ Հայաստանի Հան­րապետության ռեզի­դենտ հանդիսացող Հայաստանի Հանրապետության քաղաքացիները (անչա­փահաս ֆիզի­կա­կան անձանց դեպքում՝ ծնողը կամ խնամակալը կամ հոգաբարձուն) մինչև յուրաքանչյուր հաշ­վետու ժամանակաշրջանին հաջորդող հարկային տարվա ապրիլի 20-ը ներառյալ Օրենս­գրքի 53-րդ հոդվածով սահմանված կարգով հարկային մարմին են ներ­կա­յաց­նում եկամտային հարկի տարեկան հաշվարկներ (հայտարարագրեր): Այս դեպքում հայտարարագիր ներկայացնելիս ինքնաշխատ եղանակով լրացվելու է հայտարարագիրը ներկայացնելու պահի դրությամբ ՀՀ պետական եկամուտների կոմիտեի տրամադրության տակ առկա տեղեկատվությունը: |
| 1. Կարծում ենք, որ Նախագիծը ժամկետների մասով նույնպես հստակեցման կարիք ունի, քանի որ Նախագծի 11-րդ հոդվածով առաջարկվող Օրենսգրքի 156.1-րդ հոդվածի 1-ին մասով սահմանվում է ֆիզիկական անձի կողմից մինչև մայիսի 1-ը հայտարարագիր ներկայացնելու ժամկետ, իսկ նույն հոդվածի 2-րդ մասով սահմանվում է կարգավորում առ այն, որ մինչև ապրիլի 1-ը հայտարարագիր չներկայացնելու դեպքում հարկային մարմնի կողմից ինքնաշխատ կերպով է կազմվում հայտարարագիրը: | **Չի ընդունվել:**  Նախագծով ֆիզիկական անձանց կողմից հայտարարագիր ներկայացնելու ընթացակարգերը վերանայվել են, որոնք ներկայացվել են նախորդ դիտարկմամբ: |